0161.xml
پاک فوج کی جانب سے تھرپارکر کے خشک سالی سے متاثرہ لوگوں کے لئے 80 ٹن وزنی امدادی سامان کی کھیپ روانہ
اسلام آباد ۔ 25 نومبر (اے پی پی) پاک فوج نے فورٹریس اسٹیڈیم لاہور گیریژن کے آرمی ریلیف کیمپ سے منگل کو تھرپارکر کے خشک سالی سے متاثرہ لوگوں کے لئے 80 ٹن وزنی امدادی سامان کی کھیپ روانہ کی ہے۔ 12 ٹرکوں پر مشتمل کھیپ حیدر آباد بھیجی گئی جو تھر کے خشک سالی سے متاثرہ علاقوں میں تقسیم کی جائے گی۔ امدادی سامان میں ادویات، پینے کا صاف پانی اور بستر شامل ہیں۔ پاک فوج کے پیرا میڈیکل اسٹاف کی 30 رکنی ٹیم پہلے ہی زیادہ متاثرہ علاقوں چھاچھرو، ڈیپلو، ڈلی، اسلام کوٹ اور نگرپارکر کے نواحی علاقوں میں دن رات کام کر رہی ہے۔ پاک فوج نے لاہور گیریژن میں 7 ریلیف کیمپ فورٹریس اسٹیڈیم، ایوب اسٹیڈیم، قذافی اسٹیڈیم، والٹن روڈ، ڈی ایچ اے اور شیخوپورہ میں قائم کئے ہیں۔ فوج نے لاہور گیریژن سے تھرپارکر کیلئے اب تک 148 ٹن امدادی اشیاء بھجوائی ہیں۔
APP
25.11.14
0161p.xml
پاک فوج کیطرف سے تھرمتاثرین کیلئے امدادی ساما ن روانہ  پاک فوج کی 30 سے زائد ٹیمیں متاثرہ علاقوں میں امدادی سہولیات مہیا کر ری ہیں
لاہور (اپنے نامہ نگار سے ) پاک فوج نے تھر کے قحط سے متاثرہ افراد کے لئے آرمی ریلیف کیمپ فورٹریس سٹیڈیم لاہور گیریژن سے 12 ٹرکون پر مشتمل 80 ٹن سامان روانہ کیا ۔ یہ سامان جس میں روز مرہ کھانے پینے کی اشیا اور ادویات شامل ہیں قحط سے شدید متاثرہ علاقوں میں بھیجی جائیں گی ۔پاک فوج کی جانب سے گزشتہ ایک ماہ سے تھر پار کر کے مختلف علاقے جن میں چھاچھرو ،ڈالی ،اسلام کوٹ ،ڈپلواور نگر پار کر کی نواحی بستیاں شامل ہیں مین امدادی کام جاری ہے ۔ پاک فوج کی 30 سے زائد ٹیمیں ان متاثرہ علاقوں میں ہنگامی بنیادوں پر امدادی سہولیات مہیا کر ری ہیں اور اب تک تقریبا 1200 سے زائد خاندانوں کو طبی امداد فراہم کی جاچکی ہے ۔لاہور گیریژن میں تھر پار کر کے قحط زدہ افراد کی امدادی سامان فراہم کرنے کے لئے 7 آرمی ریلیف کیمپ قائم کئے گئے ہیں۔
daily_dunya
26.11.14